OzLabs/hebrew-wiki-articles huggingface dataset:
ג'אמפאולו די פאולה

ג'אמפאולו די פאולה (באיטלקית: Giampaolo Di Paola נולד ב-15 באוגוסט 1944) הוא אדמירל ופוליטיקאי איטלקי. שימש כראש מטה ההגנה (מקביל לרמטכ"ל) של הכוחות המזוינים של איטליה בין 2004–2008, כיושב ראש הוועדה הצבאית של נאט"ו בין 2008–2011, וכשר ההגנה של איטליה בין 2011–2013.

==ביוגרפיה==
===קריירה צבאית===
פאולה נולד בנאפולי ב-15 באוגוסט 1944. ב-1963 התגייס לצי האיטלקי, וב-1966 נרשם ללימודים באקדמיה הימית האיטלקית. בשנת 1967 למד בבית הספר לצוללות ועבר אימון על סיפון צוללות. ב-11 בנובמבר של אותה שנה הוא הועלה לדרגת לוטננט משנה. ב-31 ביולי 1971 הוא הועלה לדרגת לוטננט. בין 1974–1975 פיקד על הצוללת "קפליני". ב-1 בינואר 1976 הוא הועלה לדרגת קפטן קורבטה, וב-1 בינואר 1980 הועלה לדרגת קפטן פריגטה ומונה למפקד הצוללת "סארו".

ב-1981 עזב את הפיקוד על הצוללת והחל ללמוד במכללת נאט"ו להגנה ברומא. לאחר מכן ממונה לקצין תוכנית לוחמה בצוללות ולוחמה תת-ימית, ענף תכנון ארוך טווח, בפיקוד העליון של נאט"ו בנורפוק (וירג'יניה). ב-1984 הוא קיבל את הפיקוד על הפריגטה "גרקאלה". ב-1986 מונה לראש אגף התכנון במפקדת הצי ברומא. בין 1989–1990 שימש כמפקד נושאת המטוסים "גריבלדי". ב-1991 מונה לראש מחלקת התכנון בצי. ב-31 בדצמבר 1993 הוא הועלה לדרגת אדמירל עורפי. ב-1994 הוצב במשרד ההגנה והשתתף בתכנון המעורבות האיטלקית במלחמות יוגוסלביה ובמלחמת האזרחים האלבנית. ב-1 בינואר 1999 הועלה לדרגת אדמירל משנה.

במרץ 2001 הוא מונה למפקד החימוש הלאומי. ב-10 במרץ 2004 הוא הועלה לדרגת אדמירל ומונה לראש מטה ההגנה (מקביל לרמטכ"ל). בתקופתו לחמו חיילים איטלקיים בקוסובו, באפגניסטן, בעיראק ובלבנון. ב-27 ביוני 2008 הוא פרש מתפקידו ועבר לשמש כיושב ראש הוועדה הצבאית של נאט"ו.

===קריירה פוליטית===
ב-16 בנובמבר 2011 פרש פאולה מתפקידו כיו"ר הוועדה הצבאית של נאט"ו ומונה לשר ההגנה בממשלתו של מריו מונטי. ב-28 באפריל 2013 הוא סיים את תפקידו.

==קישורים חיצוניים==

* [http://www.nato.int/cv/milcom/dipaola-e.htm ג'אמפאולו די פאולה] באתר נאט"ו

קטגוריה:שרי ההגנה של איטליה
קטגוריה:אדמירלים איטלקים
קטגוריה:ראש מטה ההגנה (איטליה)
קטגוריה:מפקדי צבאות סדירים בעת החדשה: אישים
קטגוריה:איטלקים מעוטרי אות לגיון ההצטיינות
קטגוריה:איטלקים שנולדו ב-1944
דייוויד אוגלי

דייוויד אוגלי (באנגלית: David Slingsby Ogle; 1922, הממלכה המאוחדת - 25 במאי 1962) היה מעצב ותעשיין בריטי.

==ביוגרפיה==

לאחר סיום בית הספר אוגלי למד משפטים באוניברסיטת אוקספורד. בשנת 1940 הוא הצטרף לזרוע האוויר של הצי המלכותי. במהלך מלחמת העולם השנייה הוא השתתף במבצעים רבים. על פעילותו הוא קודם לדרגת לוטננט והוענק לו צלב השירות המצוין (1945). כמו כן הוא התקבל למסדר האימפריה הבריטית בשנת 1946.

לאחר סיום המלחמה הוא המשיך לימודים בבית הספר לעיצוב בלונדון. תחילה הוא עבד בעיצוב מכשירי רדיו. בשנת 1954 אוגי הקים חברה Ogle Design. החברה החלה לעסוק בעיצוב רכבים. בין היתר הם עיצבו כלי רכב מתוצרת "טריומף" ו"רליאנט".

בשנים 1959–1962 חברתו נכנסה לתחום ייצור מכוניות. המכונית הראשונה הייתה דו-מושבית בנויה מפיברגלס. בשנת 1962 החל ייצור אוגל SX1000 ובהמשך של אותה שנה SX250. החברה המשיכה להתקיים עד לשנת 1999 אך עסקה בעיצוב בלבד.

אוגלי נפטר בשנת 1962 בתאונת דרכים בהיותו נוהג במכונית מתוצרת חברתו.

==קישורים חיצוניים==

* [https://www.whatclassiccar.co.uk/car-designers/ogle-design/ ביוגרפיה]

קטגוריה:חברים במסדר האימפריה הבריטית
קטגוריה:אנשי צבא בריטים במלחמת העולם השנייה
קטגוריה:מעצבים בריטים
קטגוריה:הרוגי תאונות דרכים בממלכה המאוחדת
קטגוריה:בריטים שנולדו ב-1921
קטגוריה:בריטים שנפטרו ב-1962
מוסקבה (סיירת טילים)

מוסקבה (ברוסית: Москва) הייתה סיירת טילים ואוניית הדגל<ref></ref><ref></ref> של צי הים השחור הרוסי. האונייה הוכנסה לשירות בצי הסובייטי בשנות ה-80 של המאה ה-20, ושירתה בצי הרוסי במהלך המלחמה הגאורגית-רוסית (2008), במעורבות הרוסית במלחמת האזרחים בסוריה (2015) ובמלחמה נגד אוקראינה ב-2022, שבה נפגעה וטבעה.

האונייה תוכננה לפגוע בספינות שטח גדולות של האויב. היא יכלה גם לבצע הגנה אווירית של יחידות מרוחקות ותמיכה באש עבור חיל הנחתים.

ב-24 בפברואר 2022 השתתפה האונייה בכיבוש אי הנחשים. לפי הודעות שלטונות אוקראינה, המשפט "ספינת מלחמה רוסית, לכו תזדיינו" הופנה נגד ספינה זו. ב-14 באפריל 2022 טבעה במהלך גרירה לכיוון נמל סבסטופול לאחר שניזוקה לילה לפני כן בפיצוץ.

==היסטוריה==
אוניית המלחמה "סלאבה" (בהמשך "מוסקבה"), [[1983]]
הרכבת כלי השיט החלה ב-1976 במיקולאייב שבאוקראינה (ברית המועצות) והסתיימה בשנת 1982. בינואר 1983 נכנסה האונייה רשמית לשימוש מבצעי של הצבא האדום. שמה המקורי היה סלאבה ("Слава").

ב-1990 נכנסה האונייה לשיפוץ ושדרוג ארוך שנים במספנת מיקולאייב, שנמשך עד שנת 2000. השיפוץ, שבמהלכו התרחש פירוק ברית המועצות, נתקל בבעיות תקציב רבות, שנפתרו על ידי כך שחלק מציוד הלחימה של הספינה שהייתה עתה בבעלות הפדרציה הרוסית הועבר לטובת אוקראינה. שמה של הספינה שונה ל"מוסקבה" ב-1996.

ב-2008 השתתפה האונייה במלחמת גאורגיה–רוסיה. ב-2014 השתתפה בסכסוך האוקראיני-רוסי, וב-2022 בפלישה הרוסית לאוקראינה.

===טביעתה===
בלילה שבין 13 ל-14 באפריל 2022 אירע פיצוץ או שריפה על הסיפון. על פי דיווחים אוקראיניים, הייתה זו תוצאה של פגיעת טילים. הרוסים הכחישו פגיעה כזו. כך או כך, "מוסקבה" ניזוקה קשות. גורמים במערב ובארצות הברית אישרו את טענת אוקראינה<ref></ref>. באוקראינה עיתון פרסם לכאורה תיעוד של פגיעה בספינה<ref name=":0"></ref>. ב-14 באפריל דיווח משרד ההגנה הרוסי כי האונייה טבעה תוך כדי גרירה במהלך סערה.

אורך הספינה היה 186 מטרים, ומשקלה היה 12,500 טונות. היא הייתה חמושה ב-16 טילי שיוט מסוג "וולקן" ושהגיעו לטווח של לפחות 700 קילומטרים<ref name=":0" />. בעת טביעתה נשאה מערכות S-300<ref name=":1"></ref>.

מוסקבה היא הספינה הראשונה שאיבד הצי הרוסי בקרב – אם הטענה האוקראינית אכן נכונה – מאז 1941, אז מפציצי צלילה גרמניים השביתו את ספינת המלחמה הסובייטית "פטרופבלובסק" בשעה שעגנה בנמל<ref></ref>.

לפי האתר האוקראיני של "פורבס", טביעתה היא האובדן הצבאי היקר ביותר של רוסיה במלחמה עם אוקראינה - על פי השוואות לכלי שיט דומים הוערך שווייה בכ-750 מיליון דולר אמריקאי.

כשבוע לאחר הטביעה טען כלי התקשורת הפרו-רוסי ראדובקה שמשרד ההגנה של רוסיה הצהיר ב"תדריך סגור" ש-116 מלחים נהרגו על סיפון האונייה ויותר ממאה עדיין נעדרו. זמן קצר לאחר שפורסם, נמחק הפרסום<ref></ref>. אוקראינה טענה שכמחצית מצוות האונייה, כ-250 איש מתוך צוות של 510 קצינים ומלחים, נהרגו ונפצעו כתוצאה מפגיעת הטילים<ref></ref>. ממשלת רוסיה טענה כי מלח אחד שהיה עליה נהרג, ועוד 27 מוגדרים נעדרים. לפי הודעת משרד ההגנה הרוסי, שאר 396 אנשי הצוות שרדו את הפיצוץ<ref name=":1" />.

==קישורים חיצוניים==

*
* 
* [https://www.youtube.com/watch?v=3RfKkn4qXuU הטיל חוף ים נפטון שבעזרתו פגעו האוקראינים בסיירת מוסקבה והביא לטביעתה.] AiTelly ספטמבר 2023.

==הערות שוליים==

קטגוריה:אוניות מערכה רוסיות
קטגוריה:אוניות מלחמה שטובעו
קטגוריה:אוניות מלחמה סובייטיות ורוסיות
קטגוריה:סיירות מלחמה
קטגוריה:הפלישה הרוסית לאוקראינה
מיקל וסגה

מיקל וסגה (בספרדית: Mikel Vesga Arruti; נולד ב-8 באפריל 1993) הוא כדורגלן ספרדי-בסקי, המשחק בעמדת הקשר בקבוצת אתלטיק בילבאו.

== קריירת מועדונים ==
וסגה נולד בחבל הבסקים בעיר ויטוריה שבספרד. הוא החל לשחק כדורגל במחלקות הנוער של המועדון המקומי.

בשנת 2014 עבר וסגה לקבוצת המילואים של אתלטיק בילבאו. בהמשך נכנס להרכב במקום איקר אונדבארנה שסבל מפציעות. בשנת 2016 החל לשחק בקבוצה הבכירה. המשחק הראשון שלו היה נגד ספורטינג חיחון, שבשורותיה הוא שיחק בהמשך. החל משנת 2017 הוא שיחק בהשאלה בקבוצות אחרות בלה ליגה. החל מעונת 2019/20 הוא חזר לאתלטיק בילבאו, וחתם על חוזה עד שנת 2024.

== קריירה בינלאומית ==
בשנת 2018 השתתף במשחק של נבחרת חבל הבסקים בכדורגל.

== תארים ==
;אתלטיק בילבאו
* הסופר קאפ הספרדי: 2021
* גביע המלך הספרדי: 2023/24

==קישורים חיצוניים==

קטגוריה:קשרי כדורגל ספרדים
קטגוריה:כדורגלנים ספרדים
קטגוריה:קשרי כדורגל בסקים
קטגוריה:כדורגלנים בסקים
קטגוריה:כדורגלני אתלטיק בילבאו
קטגוריה:כדורגלני ספורטינג חיחון
קטגוריה:כדורגלני לגנס
קטגוריה:ספרדים שנולדו ב-1993
דיוויזיית רובאי הפרשים של המשמר

דיוויזיית רובאי הפרשים של המשמר (בגרמנית: Garde-Kavallerie-Schützen-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ולאחר המלחמה השתתפה בדיכוי מרד הספרטקיסטים.

==היסטוריה==
הדיוויזיה הוקמה באביב 1918 על בסיס דיוויזיית הפרשים של המשמר. השם רובאי הפרשים – "שיצן" הוא כינוי לחיילי עילית רגליים בצבאות דוברי גרמנית. מפקד הדיוויזיה היה גנרלויטננט היינריך פון הופמן וראש מטהו היה ולדמר פאבסט. חיילי הדיוויזיה עברו אימון מיוחד בידי וילי רוהר לפני שנשלחו לחזית המערבית והשתתפו במתקפת האביב. 

לאחר סיום המלחמה חזרה הדיוויזיה לברלין. היא הפכה למזוהה מאוד עם הימין הקיצוני בגרמניה, ורבים מחייליה הצטרפו לפרייקור. כוח מהדיוויזיה השתתף בקרבות חג המולד בניסיון כושל לדכא את המרד של דיוויזיית הצי העממית. לאחר מכן השתתפה הדיוויזיה בקרבות מרץ בברלין. מפקדת הדיוויזיה הייתה זו שריכזה את המצוד שהוביל ללכידתם ורציחתם של רוזה לוקסמבורג וקרל ליבקנכט. הדיוויזיה פורקה וחייליה פוזרו בין הבריגדות ה-7, ה-30 וה-31 של הרייכסווהר.

==קישורים חיצוניים==

* [https://www.axishistory.com/books/36-germany/germany-freikorps/2217-garde-kavallerie-schuetzen-division דיוויזיית הפרשים-שוצן של המשמר] באתר axishistory

משמר
משמר
מגדל עיפרון

הונג קונג: מגדל [[הייקליף מימין ומגדל הפסגה משמאל]]
שדרת פארק 432 ב[[מנהטן]]
מגדל עיפרון הוא רב-קומות או גורד שחקים שבו יחס הדקיקות , שהוא היחס בין גובה המבנה לבין רוחבו, גבוה במיוחד, כלומר זהו בניין גבוה וצר. המקובל הוא שיחס של 10:1 או 12:1 ומעלה מזכה מבנה בתיאור "מגדל עיפרון". לשם השוואה: המגדל העגול במגדלי עזריאלי הוא בגובה 187 מטרים ובקוטר 44 מטרים, כלומר יחס הדקיקות שלו הוא 4.25:1. 

מגדלי עיפרון נפוצים בניו יורק, בהונג קונג ובמלבורן.

==היסטוריה==

גורדי שחקים דקים נבנו בניו יורק בסוף המאה ה-19 ובתחילת המאה ה-20, טרם חקיקת חוקי האיזור, שהטילו הגבלות על בנייה. העיצוב החדש נבע מעליית מחירי הקרקע, והתאפשר בזכות המעליות ושלד הפלדה. דוגמה לבניין מתקופה זו הוא מגדל חברת הביטוח מטרופוליטן לייף בן 50 הקומות, שיחס הדקיקות שלו הוא 9.33:1. 

הונג קונג החלה בבניית מגדלי עיפרון בשנות ה-70 של המאה ה-20. בתי דירות בני עשרים קומות ויותר, שבהם דירה אחת בכל קומה, נבנו על מגרשים קטנים, והביאו לטביעת המושג "מגדלי עיפרון".<ref name=Dewolf></ref><ref></ref> צורת בנייה זו הפכה לנפוצה בהונג קונג, והפכה את העיר לריכוז הגבוה ביותר בעולם של מגדלי עיפרון. המגדלים הנודעים ביותר מסוג זה, שנבנו בתחילת המאה ה-21, הם מגדל הייקליף בן 73 קומות, שיחס הדקיקות שלו הוא 20:1, ו, בן 65 קומות.<ref name=slender-towers></ref> שכונת מיד-לוולס מתאפיינת בסגנון בנייה זה, עם יחס דקיקות של עד 18:1.

בעשור השני של המאה ה-21 החלה בנייתם של מגדלי עיפרון בניו יורק.<ref></ref> שורת המיליארדרים, לאורך הקצה הדרומי של סנטרל פארק במנהטן, כוללת מגדלי עיפרון אחדים, בהם מגדל סטיינויי , שיחס הדקיקות שלו, 24:1, הופך אותו למגדל הדק בעולם.

עיר נוספת שבה מגדלי עיפרון רבים היא מלבורן שבאוסטרליה,<ref></ref> שנכנסה לתחום זה עם הקמתו של מגדל הדירות פניקס בשנת 2013. המגדל נבנה על מגרש שרוחבו 6.7 מטר. תחילה תוכנן המגדל לגובה של 40 קומות, אך בעקבות התנגדות השכנים התכנון הוקטן ל-28 קומות בגובה 88.5 מטר, שיוצרים יחס דקיקות של 13.2:1. אחריו נבנה בית קולינס, שגובהו 195 מטר על שטח ברוחב 11.5 מטר, ביחס דקיקות של 16.96:1.

==הנדסה==
שיפור באיכות חומרי הבנייה (בטון ופלדה) ובחוזקם מאפשר בניית מגדלי עיפרון. זהו מרכיב קריטי בתכנונם של מגדלי עיפרון. אתגר הנדסי עיקרי בתכנון מגדלי עיפרון הוא התמודדות עם תנודת הבניין מחמת רוחות, שעלולה לגרום אי-נוחות לדיירים. פתרונות שונים ניתנו לבעיה זו, ובהם קומה טכנית במרכז הבניין, שמאפשרת מעבר רוחות דרכה. צעד זה מצמצם את השפעת הרוחות ב-10%-15%. דוגמה לפתרון זה ניתן לראות בבניין בן 84 הקומות, שלו יחס דקיקות של 15:1 ובו קומות טכניות אחדות. פתרון אחר הוא חיזוק מבנה הבניין, כך שיהיה עמיד יותר לרוחות. פתרון זה ננקט במגדל סטיינויי. 

כיוון ששטח הבסיס של המגדל קטן יחסית, הוא זקוק ליסודות עמוקים יותר. התייחסות מיוחדת נדרשת גם להגנה מפני שרפות.

==קישורים חיצוניים==

==הערות שוליים==

קטגוריה:אדריכלות
קטגוריה:טיפוסי מבנים
קטגוריה:מגדלים
פרייקורפס ליצו

חיילי הפרייקור במצעד ב[[צוסן, 1920]]
פרייקורפס ליצו (בגרמנית: Freikorps Lützow; הכוחות החופשיים של ליצו) הייתה יחידת פרייקור בולטת שפעלה ברפובליקת ויימאר בין ינואר 1919 לאפריל 1920.

==היסטוריה==
פרייקורפס ליצו הוקם ב-17 בינואר 1919 בידי שלושה קצינים לשעבר מצבא הקיסרות הגרמנית: הנס פון ליצו, ולטר דין ואריך פון ביבו. הם בחרו לקרוא ליחידה על שמו של ליצו דווקא כדי ליצור השוואה בינה לבין "הפרייקור של ליצו" המיתולוגי. הפרייקורפס מומן מכספי הקרן של הליגה האנטי-בולשביקית. בשיאו כלל פרייקורפס ליצו 1,500 חיילים. הוא פעל כנגד סיעות השמאל הקומוניסטי בגרמניה, אך גם התנגד לעצם קיומה של רפובליקת ויימאר וקרא להחזרת המונרכיה לגרמניה.

הפרייקורפס לחם לצד הצבא הסדיר במהלך קרבות מרץ בברלין וברדיפת המורדים שלאחריהם. לאחר מכן השתתף הפרייקורפס בכיבוש הרפובליקה הסובייטית הבווארית ובדיכוי האכזרי של מרד הרוהר. בקרב על העיר רמשייד אל מול צבא הרוהר האדום, ספג הפרייקורפס אבדות כבדות וכמעט נמחק לחלוטין. הוא פורק לבסוף באפריל 1920.

==לקריאה נוספת==
* אוטו פרידריך, לפני המבול, ברלין 1933-1918, ירושלים: הוצאת כרמל, 2010
* Sebastian Haffner: Die Deutsche Revolution 1918/19. Rowohlt-Taschenbuch-Verlag, Reinbek bei Hamburg 2004

==הערות שוליים==

 
קטגוריה:מיליציות ברפובליקת ויימאר
סאחה (שפה)

סאחה, הידועה גם בשם יקוטית ,יאקוט או סאקה (ביקוטית: саха тыла) היא שפה טורקית עם כ-450,000 דוברי שפת אם.<ref>[http://www.gks.ru/free_doc/new_site/population/demo/per-itog/tab6.xls מפקד אוכלוסין 2010] (ברוסית)</ref> בנוסף לרוסית, היא שפה רשמית ברפובליקת סאחה-יקוטיה שבסיביר, המהווה חלק מהפדרציה הרוסית. שפה זו שונה מכל השפות הטורקיות האחרות בנוכחות מילים שמקורן לא ברור (אולי פליאו-סיבירי). מילים רבות בשפה זו שאולות מהמונגולית ומרוסית.

== תפוצה גאוגרפית ומקור השם ==
סאחה היא שפתם של היקוטים, או הסח'ה (סאחה: саха, sakha; ברבים: сахалар, sakhalar). הם קבוצה אתנית טורקית. שפת היקוטים, סאחה, שייכת לענף הסיבירי של השפות הטורקיות. המילה הרוסית יאקוט נלקחה מ-evenk yokō. היקוטים קוראים לעצמם סאחה, או אורנגאי סאחה (יאקוט: Уран Саха, אוראן סאחה) סאחה כרוניקות ישנות.<ref></ref>

סאחה מדוברת בעיקר ברפובליקת סאחה-יקוטיה. היא בשימוש גם על ידי יקוטים אתניים באזור חברובסק ובפזורה קטנה בחלקים אחרים של רוסיה, טורקיה וחלקים אחרים של העולם. דולגאנית, קרובת משפחה של יאקוט, הנחשבת לעיתים לניב של יקוטית, מדוברת על ידי דולגנים באזור קרסנויארסק. סאחה נמצאת בשימוש נרחב בתור לינגואה פרנקה על ידי מיעוטים אתניים ברפובליקת סאחה-יקוטיה.<ref>http://www.perepis2002.ru/ct/doc/TOM_04_06.xls (ברוסית, 2002)</ref>

== הגיית השפה וכתיבתה ==
ישנם 4 שלבים בהיסטוריה של מערכות הכתיבה של סאחה:
* עד תחילת שנות העשרים של המאה ה-20 – כתיבה על פי האלפבית הקירילי;
* 1917–1929 – מערכת הכתיבה של נובגורודוב, המבוססת על האלפבית הלטיני;
* 1929–1939 - אלפבית מאוחד על בסיס לטיני;
* מאז 1939 - כתיבה המבוססת על האלפבית הקירילי.

{| class="wikitable" style="text-align:center;"
|+הכתב המשמש לכתיבת סאחה<ref></ref>
!IPA
!אות
!הערות
|-
|-
|
|Аа
|
|-
|
|Бб
|
|-
|
|Вв
|בשימוש רק בעת שאילת מילים ברוסית
|-
|
|Гг
|
|-
|
|Ҕҕ
|
|-
|
|Дд
|
|-
|
|Дьдь
|
|-
|
|Ее
|בשימוש רק בעת שאילת מילים ברוסית
|-
|
|Ёё
|בשימוש רק בעת שאילת מילים ברוסית
|-
|
|Жж
|בשימוש רק בעת שאילת מילים ברוסית
|-
|
|Зз
|בשימוש רק בעת שאילת מילים ברוסית
|-
|
|Ии
|
|-
|
|Йй
|
|-
|
|Кк
|
|-
|
|Лл
|
|-
|
|Мм
|
|-
|
|Нн
|
|-
|
|Ҥҥ
|
|-
|
|Ньнь
|
|-
|
|Оо
|
|-
|
|Өө
|
|-
|
|Пп
|
|-
|
|Рр
|
|-
|
|Сс
|
|-
|
|Һһ
|
|-
|
|Тт
|
|-
|
|Уу
|
|-
|
|Үү
|
|-
|
|Фф
|בשימוש רק בעת שאילת מילים ברוסית
|-
|
|Хх
|
|-
|
|Цц
|בשימוש רק בעת שאילת מילים ברוסית
|-
|
|Чч
|
|-
|
|Шш
|בשימוש רק בעת שאילת מילים ברוסית
|-
|
|Щщ
|בשימוש רק בעת שאילת מילים ברוסית
|-
|
|Ъъ
|בשימוש רק בעת שאילת מילים ברוסית
|-
|
|Ыы
|
|-
|
|Ьь
|בשימוש רק בעת שאילת מילים ברוסית ובדיגרפים (дь, нь)
|-
|
|Ээ
|
|-
|
|Юю
|בשימוש רק בעת שאילת מילים ברוסית
|-
|
|Яя
|בשימוש רק בעת שאילת מילים ברוסית
|-
|}

== ראו גם ==
* טובאנית

== קישורים חיצוניים ==

* [http://wold.clld.org/vocabulary/19 Yakut Vocabulary List] (from the World Loanword Database)
* [http://doydu.sakhaopenworld.org/ Sakha Open World – Орто Дойду] – A platform to promote the Yakut Language on the web; News, Lyrics, Music, Fonts, Forum, VideoNews (in Yakut, Unicode)
* 

== הערות שוליים ==

קטגוריה:שפות טורקיות
קטגוריה:רוסיה: שפות
ולד (דרום אפריקה)

תוואי נוף של ולד ב[[נמיביה.]]
ולד (באנגלית ובאפריקאנס: Veld; משמע: "שדה") הוא סוג של תוואי נוף הקיים באפריקה הדרומית. בעיקרון, מדובר בשטח מפלסי מכוסה בדשא או בעשביה נמוכה, הנמצא במדינות דרום אפריקה, לסוטו, אסוואטיני, זימבבואה ובוטסואנה. השם ניתן לסוגים שונים של תוואי שדות פתוחים בדרום אפריקה המשמשים למרעה וחקלאות. עבור רוב החקלאים הדרום אפריקאים כיום, ה'ולד' מתייחס לקרקע החקלאית שעליה הם עובדים.

ניתן להבחין בסוגים שונים של שדות, בהתאם למאפיינים מקומיים כגון גובה, חקלאות ואקלים. לפיכך, יש ולד גבוה, ולד בינוני, ולד נמוך, ולד קוצים, ולד עשב ובושוולד . הגבול בין זני הוולדים השונים הללו מעורפל לעיתים קרובות, ולכולם מתייחסים בדרך כלל במונח הכללי 'ולד' על ידי מקומיים. מטעמי נוחות, האזורים העיקריים - ולד נמוך, בינוני וגבוה - מובחנים על בסיס גובה.

במטרה לשמר את מיני בעלי החיים באזור, ממשלות דרום אפריקה וזימבבואה הקדישו שטחים רחבי ידיים כשמורות טבע, הגדולה והמפורסמת שבהן היא הפארק הלאומי קרוגר. בין היונקים המוגנים המוכרים בסביבת שמורות הטבע של הוולד נמצאים אריה קרוגר, נמר אפריקאי, ברדלס ערבות, ג'ירף דרומי, פיל סוואנה אפריקני, ראם הצבי, קודו גמלוני, אילנד מצוי דרומי, אנטילופת סוס שחורה ואנטילופת סוס קצרת-קרן. היונקים הקטנים יותר, רוב הזוחלים וכמעט כל העופות - מלבד היען המצוי, שלמעשה נכחדה מהוולד - עדיין נמצאים בטבע.

== גלריה של בעלי חיים מוכרים ==
<gallery mode="packed-hover" heights="120">
קובץ:Lion pose (6649531395).jpg|אריה טרנסוואל (או קרוגר) בפארק הלאומי קרוגר.
קובץ:Charging Leopard-001.JPG|נמר אפריקאי צעיר בציד בשמורת הקרנפים והאריות.
קובץ:Greater Kudu in Kruger National Park.JPG|קודו גמלוני בפארק הלאומי קרוגר.
קובץ:Elephant Kruger 2003.jpg|פיל סוואנה אפריקני בפארק הלאומי קרוגר.
קובץ:Hippo (Hippopotamus amphibius) grazing (12033127823).jpg|היפופוטם בפארק הלאומי קרוגר.
</gallery>

== קישורים חיצוניים ==

* 
* [https://www.sciencedirect.com/topics/earth-and-planetary-sciences/veld Veld, Sciencedirect] 
* [https://wrangle.org/ecotype/african-veld African veld, Wrangle] 

קטגוריה:ערבות
קטגוריה:דרום אפריקה: גאוגרפיה
קטגוריה:גאוגרפיה
קרלוס קניאס

קרלוס קַנְיָאס (בספרדית: Carlos Cañas) (3 בספטמבר 1924 – 14 באפריל 2013)<ref></ref> היה אחד הציירים החשובים ביותר של אל סלבדור, וחלוץ באמנות מופשטת באזור מרכז אמריקה. הוא הוגדר כ"יחיד במינו באמנות האל-סלבדורית, פורץ דרך שהציג באופן הירואי אמנות מודרנית בחברה פרובינציאלית"<ref name=":0"></ref>. הוא למד אמנות ותיאוריה בבית הספר לאמנויות של אל סלבדור. בשנת 1950, הוא קיבל מלגה ללימודי אמנות, היסטוריה, אסתטיקה וספרות במדריד באקדמיה ריאל דה בלאס ארטס דה סן פרננדו <ref></ref>.
קניאס הציג בביאנלה הראשונה של אמריקה הלטינית, ספרד (1951); בביאנלה הרביעית של התחריט, יפן (1964); בגלריה סאטון, EUA (1979) שבאדינבורו ועוד.

בשנת 2012, הוא קיבל את הפרס הלאומי לתרבות, "Premio Nacional de Cultura", של אל סלבדור<ref name=":0" />.

== הערות שוליים ==

קטגוריה:ילידי 1924
קטגוריה:נפטרים ב-2013
קטגוריה:סלוודורים
מאצ'לי

מָאֵצַ'לִי (בהינדית: मछली - דג; שם קוד: T-16; 1996 – 18 באוגוסט 2016) הייתה טיגריס בנגלי שנודעה בכישרון הציד שלה, תולדות חייה וסרטי נשיונל ג'יאוגרפיק הרבים שהופקו על אודותיה. בפארק הלאומי רנטמבור, מדינת ראג'סטאן שבהודו. היא נחשבת דמות אם לדור הטיגריסים שבאו אחריה בפארק. הולידה 11 צאצאים בחמישה שגרים.

נחשבה לטיגריסית המפורסמת בעולם. מתה בשנת 2016 בגיל 20, הנחשב למופלג במיוחד עבור טיגריס בטבע.

== קורות חייה ==
מבצר רנטמבור, מקום מושבה העיקרי של מאצ'לי.
מאצ'לי נולדה בשגר ביחד עם שלוש אחיות. היא נקראה על שם אמה עקב סימון דמוי דג סביב העין שלה. בגיל שנתיים החלה לצוד ולהשתלט על חלק מהטריטוריה של אמה. בין 1999 ל-2006 למאצ'לי היו ארבעה מחזרים והיא ילדה 11 גורים בריאים. עקב טיפולה המסור בגידול הגורים עלתה אוכלוסיית הטיגריסים בפארק מ-15 בשנת 2004 לכדי 50 בשנת 2014 כאשר כמעט כל הטיגריסים הצעירים הם צאצאיה של מאצ'לי. חלק מגוריה הגיעו אל שמורת "שריגר טייגר", והגדילו את אוכלוסיית הטיגריסים גם שם.

בשנת 2014 מאצ'לי נעלמה לפתע. 200 עובדי גנים לאומיים חיפשו אותה. היא נמצאה לאחר חודש במצב בריאותי טוב. למרות העובדה שהיא הואכלה רבות על ידי צוות הפארק הייתה לה יכולת מלאה לצוד בעצמה. היא נודעה ביכולת הציד המרשימה שלה, בשנת 2003 נלחמה והרגה תנין ביצות באורך ארבעה מטרים.

רשות הפארקים הלאומיים של הודו הרוויחה בממוצע כעשרה מיליארד דולר מדי שנה הודות לתיירים שרצו לראות את הטיגריסית. היא זכתה ב"פרס מפעל חיים" על פועלה בשיפור התיירות וההכנסות שהביאה למדינה. בשנת 2013 הוציאה ממשלת הודו מעטפה ובול דואר לכבוד הטיגריסית על "תרומתה האקולוגית והכלכלית".

מאצ'לי הייתה הטיגריסית המפורסמת בעולם, היא הוצגה ופורסמה בתוכניות טבע רבות כולל סרט תיעודי בן 50 דקות על חייה בתוכניות בערוצים נשיונל ג'יאוגרפיק ואנימל פלאנט. בשנת 2012 פורסם סיפור חייה בערוץ ה-BBC בסרט "מלכת הטיגריסים".

בשנותיה האחרונות נחלשה מאצ'לי ואיבדה את הטריטוריה שלה לבתה "סונדארי". כאשר כבר לא הייתה מסוגלת לצוד, האכיל אותה צוות הפארק. מאצ'לי עברה את תוחלת החיים בטבע הודות לתמיכה ושימור. באוגוסט 2016 חלתה וקיבלה תרופות מהצוות המטפל. ב-18 באוגוסט מתה מאצ'לי מקוצר נשימה. היא חייתה בין חמש לעשר שנים יותר מטיגריס ממוצע בטבע. הלווייתה נערכה כטקס מסורתי הינדי באזור.

בשנתה האחרונה צולם עליה הסרט "הטיגריס המפורסם בעולם" שם נראתה עם בתה סונדארי במבצר רנטמבור שנחשב למקום מושבה העיקרי. הסרט נחתם עם מותה. חשיבותה של מצ'אלי בהגדלת הילודה בפארק סייעה בשימורם של הטיגריסים באזור, תולדות חייה העלו את מודעות השימור כמו פרשת האריה ססיל.

== קישורים חיצוניים ==

* [https://www.ranthamborenationalpark.com/ranthambore-machali.html Machali (T-16) - The Legend Tigress of Ranthambore]
* [https://www.nationalgeographic.com/animals/article/machli-bengal-tiger-india-queen-ranthambore The True Story of Machli, the World's Most Famous Tiger]
* [https://www.ranthambhoreguides.com/tigers/machhali T-16, Machhali or The Lady of the Lake]

קטגוריה:יונקים מפורסמים
קטגוריה:הודו: חתולים גדולים
קטגוריה:טיגריס בתרבות
Explosions (אלבום של ת'רי דייז גרייס)

Explosions (בתרגום חופשי לעברית: פיצוצים) הוא אלבום האולפן השביעי של להקת הרוק האמריקאית ת'רי דייז גרייס שיצא לאור ב-6 במאי 2022 בהפצתה של חברת התקליטים RCA רקורדס. האלבום הופק על ידי הלהקה עצמה, והוא השלישי בו משמש מאט וולסט כסולן.<ref></ref>

==רקע==
עם סיום מסע ההופעות שליווה את האלבום הקודם של הלהקה, Outsider מ-2018 החלה הלהקה לכתוב מוזיקה לאלבומה הבא. מגפת הקורונה עיכבה את תהליך הכתיבה וההפקה, אך ב-1 במרץ 2021 הודיעו חברי הלהקה בחשבון האינסטגרם של הלהקה כי הם באולפן ההקלטות ומקליטים את אלבומם השביעי.<ref></ref>

ב-29 בנובמבר 2021 הוציאה הלהקה את "So Called Life", הסינגל הראשון מתוך האלבום.<ref></ref> הסינגל הגיע לראש מצעד הרוק המיינסטרימי של הבילבורד.

שלושה חודשים לאחר מכן, ב-17 בפברואר 2022 יצא סינגל שיווקי בשם "Neurotic" בו משתתף מוזיקאי הרוק הקנדי לוקאס רוסי.<ref name="neurotic"></ref> יחד עם השיר יצא גם קליפ הכולל את מילות השיר.<ref name="neurotic"/>

ב-11 באפריל 2022 יצא הסינגל השני מהאלבום, "Lifetime".<ref name="Lifetime"></ref> השיר הוקדש לתושבי מייפילד, קנטאקי לאחר שטורנדו אלים בדרגה EF4 הכה בעיר בדצמבר 2021.<ref name="Lifetime"/>

==רצועות==

== משתתפים ==
;ת'רי דייז גרייס
* מאט וולסט - שירה
* ברי סטוק - גיטרה מובילה
* בראד וולסט - גיטרה בס
* ניל סנדרסון - תופים

==ביצועים במצעדים==

==קישורים חיצוניים==

==הערות שוליים==

קטגוריה:אלבומי 2022
קטגוריה:אלבומים באנגלית
קטגוריה:אלבומי חברת RCA רקורדס
קטגוריה:אלבומי ת'רי דייז גרייס
הבשורות של ביצ'ווינתה

[[לוקאס האוונגליסט, מיניאטורה מהבשורות של ביצ'ווינתה]]
הבשורות של בִּיצְ'וִוינְתָּהּ (בגאורגית: ბიჭვინთის ოთხთავი; בִּיצְ'וִוינְתִּיס אוֹתְחְתָאוִוי) או ארבעת הבשורות של ביצ'ווינתה או הארבעה של ביצ'ווינתה הוא כתב-יד מאוייר מהמאה ה-12 של ארבע הבשורות כתוב בשפה הגאורגית, שהועתק בכתב הנוסחורי הוא נקרא על שם קתדרלת ביצ'ווינתה (קתדרלת פיצונדה) בביצ'ווינתה שבאבחזיה, שם התגלה הספר בשנת 1830. כתב היד נמצא כעת במרכז הלאומי לכתבי-יד של גאורגיה, טביליסי, תחת המספר H-2120.

== תיאור והיסטוריה ==
כתב-היד של הבשורות של ביצ'ווינתה נכתב על קלף והוא מכיל מ-230 דפי פוליו, במידה 31x23 ס"מ. הטקסט כתוב בכתב נוסחורי הגאורגי בדיו חומה, בשני טורים. הכותרות הן בכתב אֲסוֹמְתַווְרּוּלִי בצבע סינגור מוזהב. כתב היד מכיל שתי מיניאטורות של האוונגליסטים מרקוס ולוקאס. דמותו של מרקוס משתרעת על דף שלם במסגרת דקורטיבית. דמות של נשר ועיטורי אותיות ראשיות בכתב אסומתוורולי . עיטור דמוי כיסוי ראש ותחילית מעוטרת. צמחייה היא המוטיב העיקרי באיורים ובעיטורים והצבע הכחול הוא הצבע הבולט.

כתב היד כרוך בכריכה כסופה, שהוזמנה - כפי שמספרת כתובת נלווית - על ידי שלמה ובנו אזקאן, נסיכי שרוואשידזה , עבור קתדרלת ביצ'ווינתה של התיאוטוקוס ("יולדת האל") לרגל ניצחונם לצדם של אלכסנדר השלישי מלך אימרתי וָאמֶק השלישי מבית דאדיאני נגד בית גוריאלי וליפריט השלישי דאדיאני . הסברה היא שמדובר בניצחון בקרב בנדזה שהתקיים ביוני 1658.

כתב היד התגלה על ידי חיילי הצבא הרוסי כשהוא מונח פתוח על מזבח קתדרלת ביצ'ווינתה שננטשה עם כיבוש האזור ב-1830. כתב היד הועבר לספרייה הציבורית בסנט פטרסבורג ולאחר מכן הועבר למרכז הלאומי לכתבי-יד של גאורגיה בטביליסי.

== תצלומים של הבשורות ==
בשנת 1888 צולמו הבשורות בסנקט פטרבורג על ידי אבי צילום האדריכלות הרוסית איוון ברשצ'בסקי 
<gallery>
Bichvinta Gospels (1).jpg
Bichvinta Gospels (2).jpg
Bichvinta Gospels (3).jpg
Bichvinta Gospels (4).jpg
Bichvinta Gospels (5).jpg
Bichvinta Gospels (6).jpg
Bichvinta Gospels (7).jpg
Bichvinta Gospels (8).jpg
Bichvinta Gospels (9).jpg
</gallery>

== קישורים חיצוניים ==

* [http://meca.gov.ge/assets/news/seqtemebri-2016/მემკვიდრეობა.pdf Cultural Heritage in Abkhazia], ממשלת הרפובליקה האוטונומית של אבחזיה, 2015 

== הערות שוליים ==

קטגוריה:אבחזיה: היסטוריה
קטגוריה:כתבי יד גאורגיים
קטגוריה:כתבי יד מאוירים
פסגת סן סטפנו

פסגת סן סטפנו (באנגלית: San Stefano Peak ; בבולגרית: връх Сан Стефано) היא פסגה סלעית באי ראגד, למול החוף המערבי של חצי האי ביירז שבאי ליווינגסטון באיי שטלנד הדרומיים, שבאנטארקטיקה.

הפסגה ממוקמת במרכז האי ראגד.

פסגת סן סטפנו ממוקמת 3.48 קילומטרים צפונית-מזרחית מנקודת בנסון;

פסגת סן סטפנו ממוקמת 4.17 קילומטרים דרומית-מזרחית מכף שפילד;

פסגת סן סטפנו ממוקמת 830 מטרים דרומית מפסגת צ'רוון;

פסגת סן סטפנו ממוקמת 1.91 קילומטרים מערבית מנקודת וונד;

וכן פסגת סן סטפנו ממוקמת 1.58 קילומטרים צפונית-מערבית מנקודת ראדב.

גובהה של פסגת סן סטפנו 256 מטרים מעל פני הים, והיא הנקודה הגבוהה ביותר באי ראגד.

== היסטוריה ==
הפסגה מופתה לראשונה על ידי סוקרים ספרדיים בשנת 1993; מיפוי מדויק נוסף נעשה על ידי סוקרים בולגריים בשנת 2009.

הפסגה נקראת על שם היישוב סן סטפנו, בה נחתמה אמנת סן סטפנו ב-3 במרץ 1878, אשר הביאה להקמתה של נסיכות בולגריה.

== קישורים חיצוניים ==
* [https://data.aad.gov.au/aadc/gaz/scar/display_name.cfm?gaz_id=134744 נתונים כלליים]

סן סטפנו
סן סטפנו
וסטפאקט

וסטפאקט שנדחה על ידי [[דואר גרמניה המזרחית.]]
וסטפאקט (בגרמנית: Westpaket: בתרגום ישיר: חבילה מערבית) היה מונח נפוץ לחבילות סיוע שנשלחו על ידי מערב־גרמנים לחבריהם ומשפחותיהם בגרמניה המזרחית בעידן גרמניה לאחר מלחמת העולם השנייה בין השנים 1961–1989.

== היסטוריה ==
לאחר בניית חומת ברלין ב-1961, מזרח־גרמנים לא יכלו לרוב לבקר את חבריהם ומשפחותיהם בגרמניה המערבית. באמצעות לחץ מצד המשרד לסיוע הפאן־גרמני, הרבה מערב־גרמנים שלחו חבילות באופן קבוע למקורבים בגרמניה המזרחית, כמו בימי הולדת או בחגים, כמו חג המולד. בתמורה, הרבה מזרח־גרמנים היו שולחים אוסטפאקט, אשר כללה פעמים רבות אוכל, ממתקים, ודברים נוספים. בגלל זמינותם המוגבלת של שיחות טלפון, מכתבים והוסטפאקט היו לעיתים צורת הקשר היחידה עבור משפחות משני צדדי הגבול, ושימשו ככלי לשיפור החיים היום־יומיים. מתחילת שנות ה-60, גרמניה המזרחית הייתה מסוגלת לספק מוצרים חיוניים באופן מהימן, אך מוצרי יוקרה ופריטים אקזוטיים נשארו במחסור.

תכולת הוסטפאקט הייתה חייבת להיות מוגדרת כ"שילוח מתנות, לא למכירה" עם רשימה מוצהרת של תוכן החבילה. מוצרים שכיחים היו ביגוד, מצעים, ממתקים, קפה, ומצרכי אפיה. משלוחים שכאלו לא הורשו להכיל כסף, כמו למשל מארקים מערב־גרמניים. למרות זאת, לעיתים מטבע חוץ הוסתר בתוך האריזה. נוסף על כך הוחרמה מדיה אשר לא הייתה יכולה להשפט באופן ויזואלי, כמו למשל קלטות שמע, אשר הוחרמו על ידי הרשויות.

לעיתים קרובות החבילות נארזו על ידי חומרים באיכות גבוהה, כמו נייר עטיפה אשר היה במחסור באופן תדיר במזרח, ובדרך כלל נשמר ועבר שימוש מחדש על ידי המקבל.

כדי לעודד משפחות לשמר קשרים, הוצאות החבילות נחשבו להוצאה מוכרת. בממוצע, 25 מיליון חבילות נשלחו בכל שנה, שכללו כ-1,000 טון קפה, ו-5 מיליון פריטי הלבשה. קפה והלבשה מערבית היו מוצרים נחשקים מאוד במזרח ושימשו את מקבלי החבילות כאמצעי סחר חליפין עבור סחורות אחרות.

ממשלת גרמניה המזרחית בהתחלה ניסה למתן את זרם החבילות, למשל על ידי דרישת הוכחה לחיטוי של הלבשה יד־שנייה, אך לבסוף הבינו שהחבילות היוו חלק משמעותי ממימוש הביקוש לסחורות. הוסטפאקט היוו כ-20% מביקוש הקפה המזרח־גרמני.<ref></ref><ref></ref>

== ראו גם ==
* כלכלת גרמניה המזרחית

==קישורים חיצוניים==

== הערות שוליים ==

קטגוריה:יחסי גרמניה המזרחית – גרמניה המערבית
קטגוריה:גרמניה המזרחית: כלכלה
קטגוריה:מתנה
לידל (חברה)

לידל (בגרמנית: lidl) היא חברה פרטית גרמנית המפעילה חנויות קמעונאות ומרכולים ברחבי אירופה וארצות הברית. החברה היא אחת משתי הקבוצות המרכיבות את קבוצת שוורץ גרופ. לידל היא קבוצת הדיסקאונט הגדולה בעולם מבחינת מספר הסניפים, העובדים וההכנסה. המתחרה העסקית העיקרית שלה היא חברת הקמעונאות אלדי. חברת האם שוורץ גרופ נכון לדצמבר 2022 היא רשת המזון החמישית הגדולה בעולם אחרי וולמארט, קוסטקו, סבן אילבן וקרוגר.

== היסטוריה ==
ב-1932, נפתחה חנות פירות וירקות קטנה בגרמניה בשם - Südfrüchte Großhandlung Lidl & Co על ידי ג'וזף שוורץ, שעם השנים פיתח את החנות ואף הגדיר אותה מחדש כחנות למכירת מזון לכל דבר. החנות נחלה הצלחה בעיירה בה הייתה אך לא מעבר לה. בשנת 1977, בנו של ג'וזף, דיטר שוורץ, פיתח מהחנות את קבוצת שוורץ-גרופ ולאחר תכנון, בשנת 1984 נוסדה מחדש רשת הקמעונאות הגרמנית קאופלנד (שגם לא פעלה מחוץ לגרמניה) לאחר שהתפרקה במהלך מלחמת העולם השנייה, ובכך, לאחר שילוב שתי החברות לקבוצה אחת, נוסדה רשמית שוורץ-גרופ.

דיטר שוורץ אף תכנן לשנות את שם הרשת ל "לידל", על שמו של שותף לשעבר של אביו, אך השותף לא הרשה לו והחזיק בזכויות על השם. יום אחד, כאשר קרא כתבה בעיתון שמספרת על צייר ומורה בשם לודוויג לידל, נסע דיטר שוורץ לביתו וקנה ממנו את הזכויות על השם לידל תמורת אלף מארק. לאחר שזכה בשם, דיטר שוורץ תכנן לשנות את אופי הרשתות קאופלנד ולידל ואת הקבוצה עצמה ליותר עסקי ונרחב. בכך, השתנתה התמקדות הרשתות בעסקים בגרמניה בלבד ועברה להתמקדות בשווקים מוזלים, סניפים גדולים יותר ופעילות ברחבי אירופה.

== גלריית תמונות ==

== קישורים חיצוניים ==

* 

== הערות שוליים ==

קטגוריה:תאגידים רב-לאומיים
קטגוריה:רשתות מרכולים
קטגוריה:חברות גרמניות
קטגוריה:חברות פרטיות
ווסט אנד (וושינגטון די. סי.)

ווסט אנד (באנגלית: West End) היא שכונה במרכז העיר וושינגטון די. סי. שבארצות הברית.

השכונה נתחמת ברחוב K מדרום, בפארק רוק קריק ממערב ומצפון, ובשדרת ניו המפשייר ורחוב 21 ממזרח.

השכונה נקראת "ווסט אנד" (החלק המערבי) מכיוון שאזור זה היה החלק המערבי ביותר של התוכנית המקורית של העיר וושינגטון די. סי., לפני שאזור ג'ורג'טאון סופח לתחום העיר.

מבחינה היסטורית, שכונת ווסט אנד הכילה במקור אוכלוסייה אפרו-אמריקאית דומיננטית.<ref name="wp1977"></ref>

הפסנתרן והמלחין הנודע דיוק אלינגטון נולד בשכונת ווסט אנד ב-1899.<ref name="wp2012"></ref>

== קישורים חיצוניים ==

* 

==הערות שוליים==

קטגוריה:וושינגטון די. סי.: שכונות
מכתבי וינדולנדה

לוחית וינדולנדה מס' 291
החל משנת 1973 התגלו בבריטניה, בחפירות במבצר הרומי וינדולנדה סמוך לחומת אדריאנוס כ-35 ק"מ מזרחית לעיר קרלייל, יותר מ-1300 לוחיות עץ ששימשו לכתיבה. הלוחיות, בגודל טיפוסי של 20 על 8 ס"מ לערך ובעובי עד 3 מ"מ, עשויות מעץ ליבנה, אלמון ואלון מקומיים. הכתיבה נעשתה בדיו עשוי תערובת של פחם, גומי ערבי ומים. חלק מהלוחיות נכתבו עוד לפני הקמת חומת אדריאנוס, ומתוארכות לשנים 97–102 לספירה.
הטקסטים על הלוחיות כוללים מסמכים רשמיים בנושאי ניהול המבצר, למשל מכתב המבקש הוראות לפעולה ביום המחרת (כולל בקשה מנומסת לשלוח עוד בירה), דוחות, הזמנות של ציוד ואספקה, חשבונות ועוד. מכתבים אחרים הם מכתבים אישיים של קצינים, חיילים, סוחרים ואחרים. אחד המכתבים (לוחית 291) נכתב בידי קלאודיה סוורה , אשתו של מפקד מבצר סמוך, ובו הזמנה למסיבת יום ההולדת שלה המיועדת לסולפיסיה לפידיניה (Sulpicia Lepidina). זהו אחד הטקסטים הקדומים ביותר בלטינית שנכתבו בידי אשה. במכתב אחר (לוחית 346) חייל מדווח כי שלח גרביים, סנדלים ותחתונים (גטקס).

מכתבים דומים התגלו בכ-20 אתרים בבריטניה, חלקם לוחות עץ עליהם נכתב בדיו, וחלקם לוחות מצופי דונג (שעוות דבורים, בתוספת מעט צבע שחור), עליהם נכתב באמצעות חרט מתכת. מכתבי וינדולנדה היו הממצא הכתוב העתיק ביותר שנמצא בבריטניה עד למציאתן בלונדון של טבליות בלומברג ב-2010 - כ-405 לוחיות עץ שהיו מצופות שעווה, ומתוארכות למחצית השנייה של המאה הראשונה לספירה (שנים 50 עד 80 לערך).

==קישורים חיצוניים==

* 
* [http://vindolanda.csad.ox.ac.uk/index.shtml אתר מכתבי וינדולנדה (אנגלית)]

קטגוריה:רומא העתיקה
קטגוריה:אנגליה: היסטוריה
קטגוריה:אנגליה: אתרים ארכאולוגיים
קטגוריה:בריטניה (פרובינקיה רומית)
קטגוריה:טקסטים היסטוריים
דוד ד'אנז'ה

דוד ד'אנז'ה (בצרפתית: David d'Angers; 12 במרץ 1788 – 4 בינואר 1856) היה פסל צרפתי.

==ביוגרפיה==
פייר-ז'אן דוד נולד באנז'ה למשפחה של מומחה בגילוף בעץ. בשנת 1808 הוא עבר לפריז ללימודי פיסול. בשנת 1809 הוא התחיל ללמוד אצל ז'אק-לואי דויד ושינה את שמו ל"דוד ד'אנז'ה". בשנת 1810 הוא זכה בפרס שני של בית הספר הלאומי הגבוה לאמנויות היפות עבור פסלו "אות'ריאדיס". בשנת 1811 פסלו La Douleu זכה בתחרות של בית הספר ולפסל הוענק פרס רומא עבור פסל נוסף. הוא בילה ברומא חמש שנים וביקר בערי איטליה נוספות.

בחזרה לפריז בתקופת הרסטורציה הצרפתית דוד ד'אנז'ה התקשה להסתדר עם הממשל החדש ועבר ללונדון. תוך זמן קצר דוד ד'אנז'ה חזר לצרפת ופיתח קריירה מוצלחת. בין הפסלים הבולטים של אותה תקופה הוא Gutenberg at Strassburg. במקביל הוא יצר כ-500 פסלונים ומדליות.

דוד ד'אנז'ה השתתף באופן פעיל באירועי מהפכת 1848 ובעקבות כך נאלץ לעזוב לבלגיה. לאחר מספר שנים קיבל אישור לחזור לצרפת.

ד'אנז'ה יצר פסלים לחזית בניין הפנתאון ובניין תיאטרון אודיאון בפריז. הוא יצר פסלים רבים שהוצבו בבית הקברות פר לשז בפריז.

יצירות רבות של הפסל מרוכזות ב- Musée David שפועל באנז'ה.

==גלריה==
<gallery class="center" widths="145" heights="165">
קובץ:The Greek child of David d'Angers reads the name of Botzaris.jpg|"היוון המתחדשת"
קובץ:Père-Lachaise - Division 48 - Balzac 07.jpg|אונורה דה בלזק, בית הקברות פר לשז 
קובץ:Cuvier David d'Angers Louvre RF3957.jpg| ז'ורז' קיווייה, מוזיאון הלובר
קובץ:David d'Angers - George Washington.jpg| ג'ורג' וושינגטון (1828)
קובץ:David d'Angers - La Fayette bust.jpg| המרקיז דה לה פאייט (1828)
קובץ:David d'Angers - Victor Hugo 1.jpg| ויקטור הוגו (1837)
</gallery>

==קישורים חיצוניים==

* 
* [https://he.tourist-traveler.com/12521315-gallery-david-d39angers-galerie-david-d39angers-description-and-photo-france-angers תיאור המוזיון עם פסלי של דוד ד'אנז'ה]
* 

קטגוריה:פסלים צרפתים במאה ה-19
קטגוריה:צרפתים חברי הבונים החופשיים
קטגוריה:אישים הקבורים בבית הקברות פר לשז
קטגוריה:צרפתים שנולדו ב-1788
קטגוריה:צרפתים שנפטרו ב-1856
קטגוריה:זוכי פרס רומא
קטגוריה:מקבלי אות לגיון הכבוד
אריאן אדמי

אריאן אדמי (נולד ב-29 במאי 1991) הוא כדורגלן קרואטיה ומקדוני המשחק בעמדת הקיצוני בקבוצת בייג'ינג גואואן.

==קריירת מועדונים==
אדמי נולד בשיבניק להורים ממוצא אלבני שהתגוררו קודם לכך במקדוניה הצפונית. הוא התחיל לשחק ב"שיבניק" וקודם להרכב הראשון של המועדון בשנת 2007. בשנת 2010 אדמי עבר לדינמו זאגרב. כבר באותה שנה הוא שיחק בליגת האלופות. בעונת 2011/12 הוא שיחק בהשאלה בלוקומוטיבה זאגרב.

בשנת 2015 אדמי נכשל בבדיקת סמים לאחר משחק ליגת האלופות נגד ארסנל. הוא קיבל השהייה ל-4 שנים שקוצרה לשנתיים. אדמי חזר לשחק בשנת 2017 ואף קודם לקפטן של הקבוצה. בשנת 2020 הוא הפך לכדורגלן המעוטר של הקבוצה עם 17 תארים. בדצמבר 2020 הוא עשה את הופעתו ה-77 במפעלים אירופיים במדי דינמו זאגרב.

==קריירה בינלאומית==
בצעירותו אדמי היה חלק מהנבחרת הצעירה של קרואטיה. המשחק הראשון שלו במדי הנבחרת היה בשנת 2008.

בשנת 2013 הוא זומן למשחק ידידות של נבחרת קרואטיה נגד . בשנת 2014 לא נכלל בסגל הנבחרת למונדיאל 2014. בעקבות כך הוא סיכם עם נבחרת מקדוניה הצפונית על הצטרפותו. זמן קצר לאחר זומן לנבחרת קרואטיה אך לא היה מוכן לשנות את ההבטחתו לאלבניה. בשנת 2014 הוא שיחק עבור הנבחרת במשחקי מוקדמות יורו 2016. בשנת 2019 הוא כבש שער נגד נבחרת ישראל במשחק שהסתיים ב-1:1.

בשנת 2020 היה שותף להעפלת הנבחרת ליורו 2020.

==חיים אישיים==
אריאן אדמי נולד בשיבניק למשפחה אלבנית-מקדונית אשר הגיעה לעיר אחרי מלחמת העולם הראשונה. הוא בן דודו של הכדורגלן אלבני אגים איברהימי. בשנת 2020 נולדה לו בת.

==תארים==
; שיבניק
*הגביע הקרואטי: סגנות, 2009/10

; דינמו זאגרב
*אליפות סלובניה: , ,,,, , , , , 
*הגביע הקרואטי: , , , ,, ,
*הסופר קאפ הקרואטי: , , 

; אישיים
*קבוצת הלאיפות ביורו עד גיל 19 (2010)
*כדורגלן השנה בקרואטיה: 2015, 2018, 2020, 2021

==קישורים חיצוניים==

==הערות שוליים==

קטגוריה:כדורגלנים קרואטים
קטגוריה:כדורגלנים מקדונים
קטגוריה:קשרי כדורגל קרואטים
קטגוריה:קשרי כדורגל מקדונים
קטגוריה:שיבניק: כדורגלנים
קטגוריה:כדורגלני דינמו זאגרב
קטגוריה:כדורגלני בייג'ינג גואואן
קטגוריה:כדורגלני נבחרת מקדוניה הצפונית
קטגוריה:כדורגלני נבחרת קרואטיה
קטגוריה:כדורגלנים שהורשעו באימרוץ
קטגוריה:מקדונים שנולדו ב-1988
קטגוריה:קרואטים שנולדו ב-1988
סם ורטולומאוס

סם ורטולומאוס (באנגלית: Sam Vartholomeos; נולד ב-8 בפברואר 1995) הוא שחקן אמריקאי.

==ביוגרפיה==
ורטולומיאוס נולד ב-8 בפברואר 1995 בקווינס, ניו יורק למשפחה ממוצא יווני. הוא למד בסיטי קולג' של ניו יורק וסיים תואר ראשון בפסיכולוגיה.

==קריירה==
הופעתו הראשונה בטלוויזיה הייתה בשנת 2017 בסדרת הטלוויזיה "בול". באותה שנה שיחק בשני פרקים של סדרת הטלוויזיה "מסע בין כוכבים: דיסקברי". הוא חזר לשחק בעוד פרק בסדרה בשנה לאחר מכן. בשנת 2018 התארח בסדרת הטלוויזיה "חוק וסדר: מדור מיוחד".

בשנת 2019 שיחק בתפקיד ראשי במחזה פרי עטו של אית'ן כהן "A Play is a Poem". באותה שנה שיחק בסרט הקצר "The Lost Weekend" לצד השחקן ריד בירני.

בשנת 2021 שיחק בתפקיד ראשי בסדרת הטלוויזיה "Bridge and Tunnel" שיצר, ביים והפיק אדוארד ברנס. באותה שנה הופיע בסדרת האינטרנט "Swipe Monster" בכיכובה של בארט ווילברט וויד. 

בשנת 2023 גילם את מייק במיני-סדרה "The Crowded Room" ששודרה ב-"אפל TV פלוס". הוא השתתף בסדרה לצידם של טום הולנד בתפקיד הראשי, אמנדה סייפריד ואמי רוסום.

== פילמוגרפיה ==

{| class="wikitable"
|+
!שנה
!סדרה
!תפקיד
!הערות
|-
|2017
|בול
|אדם האריס
|פרק: "Already Gone"
|-
|2017–2018
|מסע בין כוכבים: דיסקברי
|דאנבי קונור
|3 פרקים
|-
|2018
|חוק וסדר: מדור מיוחד
|איליי הארטלי
|פרק: "In Loco Parentis"
|-
|2021
|Swipe Monster
|דונובן
|סדרת רשת; פרק: "A Condemned Sawmill in the Rockaways"
|-
|2021–2022
|Bridge and Tunnel 
|ג'ימי פארל
|תפקיד ראשי (2 עונות); 12 פרקים
|-
|2023
|The Crowded Room 
|מייק
|6 פרקים
|-
|2024
|סעי בובה
|בארט
|סרט באורך מלא
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:בוגרי הסיטי קולג' של ניו יורק
קטגוריה:אמריקאים שנולדו ב-1995
דניאל קייטס

דניאל קייטס (באנגלית: Daniel Cates; נולד ב-14 בנובמבר 1989) הוא שחקן פוקר אמריקאי, המוכר גם בשם Jungleman בעקבות כינויו במשחקי פוקר באינטרנט. קייטס זכה בשני צמידי אליפות העולם בפוקר ובשני גביעי סבב טריטון.

==ביוגרפיה==
קייטס החל לשחק תחת שם המשתמש jungleman12 בפול טילט פוקר ופוקרסטארס. ב-2009 הפסיד את רוב כספו במשחקים נגד ויקטור בלום. ב-2010 לאחר שהרוויח כספים רבים, הוא קיבל את האתגר שפרסם טום דוואן למשחק ב-4 שולחנות במקביל בסך של 50 אלף ידיים, ובמידה וקייטס יהיה מורווח יותר מדולר אחד לאחר האתגר, דוואן ישלם לו 1.5 מיליון דולר. במהלך 2010 ו-2011 שיחקו כ-20 אלף ידיים וקייטס היה ביתרון של כ-1.2 מיליון דולר. ב-2018 פרסם קייטס שדוואן מתחמק ממנו ולא מוכן להמשיך באתגר, אך ציין גם שדוואן שילם לו 700 אלף דולר, כנראה כהודאה בהפסדו. בראיון במאי 2022 אמר קייטס שדואן קיבל את כך שהפסיד, ושילם לקייטס כ-1.3 מיליון דולר מתוך הסכום.

באוקטובר 2021 זכה בצמיד אליפות העולם בפוקר הראשון שלו, כאשר ניצח באליפות שחקני הפוקר היוקרתית במסגרת אליפות העולם בפוקר, וביוני 2022 שחזר את הישגו כאשר זכה באליפות בפעם השנייה ברציפות.

במרץ 2022 קייטס החל תוכנית ראיונות בשם "Winning the Game of Life" בערוץ היוטיוב שלו, בה הוא מארח אנשים שונים, בעיקר מעולם הפוקר.

ב-31 בינואר 2023 פרסם פיל גלפונד שקייטס הסכים לקבל את "אתגר גלפונד", בו השניים ישחקו ראש בראש 7,500 ידיים של אומהה הולדם במשחק כסף בבליינדים של $100/$200. האתגר החל ב-2 בפברואר 2023, והמשחקים משודרים בערוץ היוטיוב של גלפונד. המשחקים עצמם משוחקים בחדר הפוקר המקוון של אליפות העולם בפוקר בבליינדים של $10/$20, אך בין השחקנים הסכומים ייחושבו בהתאם לסכום הנקבע.

נכון לפברואר 2023, קייטס זכה בסך של כ-12.3 מיליון דולר מטורנירי פוקר.

===צמידי אליפות העולם בפוקר===
{| class="wikitable"
!שנה
!טורניר
!פרס
|-
| 2021
| dir="ltr" | $50,000 Poker Players Championship 6-Handed
| $954,020
|-
| 2022
| dir="ltr" | $50,000 Poker Players Championship 6-Handed
| $1,449,103
|}

==קישורים חיצוניים==

== הערות שוליים ==

קטגוריה:שחקני פוקר אמריקאים
קטגוריה:זוכי צמיד אליפות העולם בפוקר מארצות הברית
קטגוריה:זוכי גביע סבב טריטון
קטגוריה:אמריקאים שנולדו ב-1989
Why Do You Lie to Me

"Why Do You Lie to Me" הוא סינגל של הדי ג'יי הגרמני, טופיק, והמפיק המוזיקלי השוודי, A7S, בהשתתפות הראפר האמריקאי, ליל בייבי, שיצא על ידי וירג'ין רקורדס, ב-28 באוגוסט 2020.<ref></ref> השיר נכתב על ידי טופיק, A7S וליל בייבי, והופק על ידי טופיק.<ref name="Qobuz"></ref>

נכון לאפריל 2022, השיר הושמע למעלה מ-77 מיליון פעמים בספוטיפיי.<ref></ref>

== וידאו קליפ ==
הווידאו קליפ הלירי של השיר יצא בערוץ היוטיוב של טופיק ב-28 באוגוסט 2020. נכון לאפריל 2022, הווידאו קליפ הלירי נצפה למעלה מ-15 מיליון פעמים.<ref></ref>

הווידאו קליפ של השיר, שבויים על ידי דגי בי. יצא בערוץ היוטיוב של טופיק ב-2 בנובמבר 2020. נכון לאפריל 2022, הווידאו קליפ הלירי נצפה למעלה מ-3.5 מיליון פעמים.<ref></ref><ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי טופיק
קטגוריה:שירי ליל בייבי
קטגוריה:שירים באנגלית
קטגוריה:שירי דאנס-פופ
קטגוריה:סינגלים בהוצאת וירג'ין רקורדס
כריסי מץ

כריסטין מישל מץ (באנגלית: Christine Michelle Metz; נולדה ב-29 בספטמבר 1980) היא שחקנית וזמרת אמריקאית. היא ידועה בדמותה של קייט פירסון בדרמת הטלוויזיה של ה-NBC, "החיים עצמם"; בעבורו הייתה מועמדת לפרס אמי ולשני פרסי גלובוס הזהב לשחקנית המשנה הטובה ביותר בסדרת טלוויזיה.

== ביוגרפיה ==
מץ נולדה בעיר הומסטד, פלורידה לדניס ומארק מץ. בילדותה המוקדמת חיה שנתיים ביפן בעקבות שירותו הצבאי של אביה. לאחר גירושי הוריה עברה לגיינסוויל, פלורידה שם סיימה את לימודי התיכון. מץ גדלה עם אימה ואביה החורג, יש לה ארבעה אחים צעירים; שניים ביולוגים ושניים חורגים מנישואיה השניים של אמה.<ref></ref>

== קריירה ==
מץ למדה משחק אצל ג'ון קירבי.<ref></ref> היא התפרסמה בשנת 2016 בדרמת הטלוויזיה "החיים עצמם" ברשת NBC, בה שיחקת את דמותה של קייט פירסון במשך 6 עונות הסדרה עד 2022. משחקה בסדרה העניק לה מספר מועמדויות לפרס אמי ולשני פרסי גלובוס הזהב. מץ היא גם זמרת, היא שרה בסדרה ומחוץ לסדרה.<ref></ref>

בשנת 2019 שיחקה בתפקיד ראשי בסרטה של רוקסן דוסון "Breakthrough" את דמותה של ג'ויס סמית', נוצריה הדוקה ואם מאמצת לילד מגאוטמלה שמחפש את שורשיו המקוריים. <ref></ref>

בשנת 2021 השתתפה בספיישל הטלוויזיוני של דיסני+ "החבובות: האחוזה הרדופה" בדמותה של הארייט.

== פרסים ומועמדויות ==

* ב-2017 על תפקידה בסדרה החיים עצמם בדמותה של קייט פירסון הייתה מועמדת לפרס גלובוס הזהב כשחקנית המשנה הטובה ביותר, לפרס MTV לפרס האמי כשחקנית המשנה הטובה ביותר, וכן הייתה מועמדת לפרס בחירת הנוער.
* ב-2018 על תפקידה בסדרה החיים עצמם בדמותה של קייט פירסון הייתה מועמדת לפרס מבקרי הטלוויזיה כשחקנית המשנה הטובה ביותר, ולפרס גלובוס הזהב. באותה השנה זכתה בפרס גילדת שחקני המסך.
* ב-2019 על תפקידה בסדרה החיים עצמם בדמותה של קייט פירסון זכתה בפרס גילדת שחקני המסך. באותה שנה הייתה מועמדת לבחירת הנוער כשחקנית ראשית בסרט Breakthrough.

== חיים אישיים ==
ב-5 בינואר 2008 התחתנה עם העיתונאי הבריטי מרטין עדן. השניים נפרדו בינואר 2013; עדן הגיש טופס גירושין ממץ בנובמבר 2014; שנכנס לתוקף ב-11 בדצמבר 2015.

כיום נמצאת בזוגיות עם בראדלי קולינס. 

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2007
|Loveless in Los Angeles
|בוני
|
|-
|2008
|חדשות מטוגנות
|בחורה כבדה
|
|-
|2018
|סיירה ברג'ס לוזרית
|טריש
|
|-
|2019
|Breakthrough
|ג'ויס סמית'
|
|-
|2022
|Stay Awake
|מישל
|גם מפיקה בפועל
|-
|2023
|A Creature was Stirring
|פיית'
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
| rowspan="2" |2005
|הפמליה
|נערת הדלפק
|פרק: "The Sundance Kids"
|-
|All of Us
|רובי
|פרק: "If You Can't Stand the Heat"
|-
|2008
|קוראים לי ארל
|צ'אנק
|פרק: "We've Got Spirit"
|-
|2010
|Huge
|שושנה
|פרק: "Talent Night"
|-
|2014 - 2015
|אימה אמריקאית: פריק שואו
|ברברה / אימה וויגליס
|5 פרקים
|-
|2016 - 2022
|החיים עצמם
|קייט פירסון
|תפקיד ראשי (6 עונות); 106 פרקים
|-
|2018
|The Last O.G
|פו קאט
|פרק: "Repass"
|-
|2018 - 2019
|קונג פו פנדה: כפות הגורל
|מיי מיי
|דיבוב; 12 פרקים
|-
|2019
|סופרסטור
|לואן
|פרק: "#Cloud9Fail"
|-
|2021
|החבובות: האחוזה הרדופה
|הארייט
|ספיישל טלוויזיוני של דיסני+
|}

== קישורים חיצוניים ==

* 

* 

== הערות שוליים ==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:זמרות אמריקאיות
קטגוריה:זמרים אמריקאים
קטגוריה:אמריקאיות שנולדו ב-1980
קטגוריה:אמריקאים שנולדו ב-1980
ג'ין מריל

ג'ין מריל (באנגלית: Jean Merrill; 27 בינואר 1923 – 2 באוגוסט 2012) הייתה סופרת ילדים ועורכת ספרותית אמריקאית, שנודעה בייחוד בזכות ספרה "מלחמת הדוכנועים" שראה אור ב-1964.

== ביוגרפיה ==
מריל נולדה ברוצ'סטר שבמדינת ניו יורק להוריה ארל ואלזי אלמטה מריל. היא גדלה לחופי ימת אונטריו בעיר וובסטר במדינת ניו יורק (כיום פרבר של רוצ'סטר). ספרים השפיעו עליה מאוד כילדה, ולכן החליטה לנסות ולכתוב סיפורי ילדים שישפיעו על ילדים אחרים. מריל השלימה לימודי תואר ראשון באנגלית ובתיאטרון בשנת 1944 בפנסילבניה, ותואר שני ב-1945.

בין השנים 1949–1957 מריל שימשה כעורכת בכתבי העת "סקולסטיק" ו"ליטררי קאוולקייד", והחל משנת 1952 הייתה חברה בתוכנית פולברייט באוניברסיטת מדראס שבהודו.

בין השנים 1965–1971 מריל עבדה כעורכת וכיועצת במחלקה לפרסומים של מכללת בנק סטריט לחינוך.

== ספריה ==
מריל התחילה לכתוב בזמן שעבדה בליטררי קאוולקייד, ובספריה היא מציגה ערכים אנושיים אוניברסליים כאמצעי לפתרון קונפליקטים. ספריה הראשונים היו הנרי, העכבר הצבוע ביד (1951) והוובר (1952).

לימודי הפולקלור שלה בהודו הובילו אותה לכתוב כמה סיפורים המבוססים על הפולקלור האסיאתי: סכין המזל של שאן (1960, מבוסס על סיפור עם בורמזי), הסוס העילאי (1961, מבוסס על סיפור עם סיני) - שעליו גם זכתה ב-1963 בפרס מטעם אוניברסיטת וויסקונסין, הילדה שאהבה זחלים (1992, מבוסס על מעשייה יפנית).

בשנת 1964 ראה אור ספרה המוכר ביותר של מריל, מלחמת הדוכנועים<ref></ref>, שגם עליו זכתה בפרס ב-1965. עלילת הספר מתרחשת בניו יורק והיא כתובה כדיווח היסטורי מן העתיד, הסוקר את אירועי העבר של מלחמת המעמדות בין חברות המשאיות ובעלי הדוכנועים. הספר פורסם בכמה מהדורות, והתאריכים הותאמו בכל אחת מהן כך שימשיכו לשקף את העתיד. ב-2006 הופקה גרסת מיוזיקל לספר. זהו ספרה היחיד שתורגם לעברית על ידי זינה כפרי. הגרסה העברית יצאה לאור ב-1985 בהוצאת "אדם", אחרי פטירתה של כפרי בטרם השלימה את התרגום, ומלווה באיורים של דודו גבע, שהיה נשוי לביתה של כפרי.

בשנת 1969 פרסמה מריל את הכבשה השחורה, וב-1972 את מיליונרית משחת השיניים. עלילת ספר זה מתרחשת בקליבלנד ומגוללת את סיפורה של תלמידת בית ספר יסודי לבנה שמתחברת עם חבר כיתתה השחור ומתעשרת ממכירת משחת שיניים מתוצרת ביתית. ספר זה שימש כמערך שיעור בבתי ספר בארצות הברית לדיון בנושאים כגון יזמות, שיווק, ייצור ונושאים חברתיים<ref></ref>.

ב-1992 הוציאה מריל לאור את הספר הילדה שאהבה זחלים המבוסס על מעשייה יפנית מהמאה ה-12. בדומה לכתב היד המקורי, שהסוף שלו אבד, גם הספר של מריל נקטע לפני סופו.

== חיים אישיים ==
מריל חייתה למעלה מ-50 שנה בזוגיות עם המאיירת רוני סילברט, שגם איירה את מרבית ספריה.

מריל מתה ממחלת הסרטן בביתה בעיר רנדולף שבמדינת ורמונט, בגיל 89<ref></ref>.

== קישורים חיצוניים ==
* [https://open.spotify.com/show/5Uniw45u1F6srErJhzud7d? מלחמת הדוכנועים] באתר ספוטיפיי
* [https://open.spotify.com/episode/3ChdeWU5vmEldVercajjMi?si=K_sUHS36RICRCWO36W0rcQ מלחמת הדוכנועים] בפודקאסט "האחיות גרים"

== הערות שוליים ==

קטגוריה:סופרות ילדים ונוער אמריקאיות
קטגוריה:סופרות להט"ביות אמריקאיות
קטגוריה:סופרים להט"בים אמריקאים
קטגוריה:סופרי ילדים ונוער אמריקאים
קטגוריה:בוגרות מכללת ולסלי
קטגוריה:אמריקאיות שנולדו ב-1923
קטגוריה:אמריקאים שנולדו ב-1923
קטגוריה:אמריקאיות שנפטרו ב-2012
קטגוריה:אמריקאים שנפטרו ב-2012
ג'סי פינקמן

ג'סי פינקמן (באנגלית: Jesse Pinkman) הוא דמות הדאוטראגוניסט בסדרת הטלוויזיה זוכת פרס אמי "שובר שורות" ודמות הפרוטגוניסט בסרט "אל קמינו: שובר שורות - הסרט". הוא מגולם על ידי השחקן ארון פול. על גילומו של ג'סי פינקמן, זכה פול בעצמו בשלושה פרסי אמי לשחקן המשנה הטוב ביותר בסדרת דרמה.

== ביוגרפיה בדיונית ==
ג'סי ברוס פינקמן נולד ב-24 בספטמבר 1984 בעיר אלבקרקי שבניו מקסיקו. הוא התחיל מייצור וסחר עצמאי במתאמפטמין לא מוכר בשוק. הוריו מעולם לא אהבו אותו במיוחד והגדירו אותו כבעייתי, ולאחר שברח מהבית והחל לסחור בסמים, הוריו הולידו ילד נוסף וחינכו אותו שונה מג'סי. ג'סי היה תלמיד בעייתי ושנוא בקרב המורים, במיוחד בקרב המורה שלו לכימיה, וולטר וייט. על אף היותו תלמיד בעייתי, ג'סי הצליח לסיים את לימודיו בהצלחה. לפני השותפות שלו עם וולט, הוא פעל תחת הכינוי "קפטן קוק", ולמתכון הוסיף מעט אבקת צ'ילי כדי להבדיל את המתאמפטמין שלו מאחרים. ג'סי נהג אף להסגיר את עמיתיו למשטרה תמורת כסף. באמצע שנות ה-20 לחייו, לאחר שוולטר וייט מצא אותו, ג'סי הפך לשותפו העסקי של וייט בייצור מתאמפטמין.

== קישורים חיצוניים ==

* 

קטגוריה:שובר שורות
קטגוריה:דמויות טלוויזיוניות
קטגוריה:דמויות קולנועיות
קטגוריה:פושעים בדיוניים
פיליפ הול

פיליפ הול (באנגלית: Philip Hall; 11 באפריל 1904,המפסטד–30 בדצמבר 1982) היה מתמטיקאי בריטי שעסק בחקר תורת החבורות תוך דגש על חבורות פתורות.

== ביוגרפיה ==
הוריו של פיליפ הול לא היו נשואים. זמן קצר אחרי לידתו הם נפרדו ופיליפ עם אמו עברו להתגורר אצל הורים שלה. לאחר סיום בית הספר הול התחיל לימודים באוניברסיטת קיימברידג' אותה סיים בשנת 1924. לאחר קבלת התואר הול חשב להתחיל בקריירה בשרות הציבורי ועבר בחינות התאמה. הוא נסע לאירופה בה למד שפות. עם חזרתו לאנגליה הול התקבל ללימודי דוקטורט בקיימברידג' אצל קרל פירסון. עבודתו התמקדה בחקר תורת החבורות. לאחר סיום התואר הוא התחיל ללמד באוניברסיטת קיימבידג'. בשנת 1935 הוא פרסם הוכחת משפט החתונה. בשנת 1940 הוא פרסם עבודה חלוצית בהקשר לחקר איזוקליניות.

במהלך מלחמת העולם השנייה פיליפ הול היה חלק מצוות שעבד בבלצ'לי פארק בה עסק בניתוח צפנים איטלקים ויפנים. לאחר סיום הלחימה הוא חזר ללמד באוניברסיטת קיימברידג'. 

על הישגיו בתחום הוא התקבל לחברה המלכותית בשנת 1942. בשנת 1953 התמנה לפרופסור וראש קתדרה. בשנת 1958 הול זכה בפרס בריק. בשנת 1965 הוענקה לו מדליית דה מורגן. הוא קיבל "מדליית סילבסטר" של החברה המלכותית.

הול היה פעיל באגודת מתמטיקאים של לונדון ובשנים 1955–1957 היה נשיא האגודה.

בשנת 1988 פורסם אוסף עבודות של הול.

==קישורים חיצוניים==

קטגוריה:מתמטיקאים בריטים
קטגוריה:סגל אוניברסיטת קיימברידג'
קטגוריה:בוגרי אוניברסיטת קיימברידג'
קטגוריה:אלגבראיסטים
קטגוריה:עמיתי החברה המלכותית
קטגוריה:זוכי מדליית דה מורגן
קטגוריה:בריטים שנולדו ב-1904
קטגוריה:בריטים שנפטרו ב-1982
פיגומים (כתב עת)

פיגומים - מגזין להגות סוציאליסטית הוא כתב עת העוסק בהגות סוציאליסטית עכשווית. בכתב העת מתפרסמים מאמרים מקוריים ומתורגמים של כותבים בעלי השקפה סוציאליסטית בנושאי פוליטיקה, כלכלה, חברה ותרבות.
חברי המערכת הם: בועז גרפינקל, אדם חפץ, אלי למדן, נעמה קוניק, כרמל שצמן.<ref></ref> כתב העת ראה אור לראשונה ב-30 באפריל 2020.<ref></ref>

פיגומים פועל דרך "דעה - עמותה לתיקון חברתי".<ref>https://www.guidestar.org.il/organization/580595874</ref> האתר הוקם בסיוע כספי של קרן ברל כצנלסון.

==קישורים חיצוניים==

* [https://open.spotify.com/show/5eiOB5YmUfA2k1SX2BVEwf פיגומים] באתר ספוטיפיי

==הערות שוליים==

קטגוריה:ישראל: כתבי עת
קטגוריה:כתבי עת מקוונים
קטגוריה:קצרמר כתבי עת